ai4bharat/Pralekha huggingface dataset:
வணிகம் மற்றும் தொழில்துறை அமைச்சகம்
சுத்தமான எரிசக்தி திட்டத்தை நோக்கி இந்தியா செயல்படுகிறது: திரு பியூஷ் கோயல்
சுத்தமான எரிசக்தியை உருவாக்க வேண்டும் என்ற மனநிலையுடன், இந்தியா செயல்பட்டு கொண்டிருக்கிறது என மத்திய வர்த்தக மற்றும் தொழில்துறை அமைச்சர் திரு. பியூஷ் கோயல் கூறியுள்ளார்.
சர்வதேச சூரியசக்தி கூட்டணி அமைப்பு ஏற்பாடு செய்த, முதல் உலக சூரிய சக்தி தொழில்நுட்ப உச்சி மாநாட்டில் பேசிய திரு. பியூஷ் கோயல், தூய்மையான எரிசக்தி உருவாக்குவதில் இந்தியாவின் பங்கின் மூலம், துறைரீதியான அனைத்து குறைபாடுகளையும் அகற்றி, எதிர்கால தலைமுறையினருக்கு சுத்தமான எரிசக்தியை அளிக்க வேண்டும் என்ற கூட்டு மனநிலையில் இந்தியா செயல்பட்டு கொண்டிருக்கிறது’’ என்றார்.
சூரிய மின்சக்தி மற்றும் புதிய தொழில்நுட்பங்கள், உலகின் எதிர்கால தேவையான சக்தியை அளிக்கும், உலகை வாழ்வதற்கு தகுந்த மற்றும் சுத்தமான இடமாக மாற்றும் என திரு. பியூஷ் கோயல் கூறினார்.
‘‘சுத்தமான எரிசக்தியை உருவாக்குவதை தவிர வேறு வழியில்லை எனவும், இதை நாம் எதிர்காலத்தில் உருவாக்குவோம் எனவும், நமது குழந்தைகளுக்கு சிறந்த எதிர்காலத்தை உருவாக்க நாம் உறுதியுடன் செயல்பட வேண்டும்’’ எனவும் அவர் கூறினார்.
நாட்டில் எரிவாயு அடிப்படையிலான பொருளாதாரத்தை கொண்டு வருவதில் பெட்ரோலியத்துறை மற்றும் இயற்கை எரிவாயுத்துறை அமைச்சர் திரு. தர்மேந்திர பிரதான் மேற்கொண்ட முயற்சிகளை பாராட்டிய அமைச்சர் பியூஷ் கோயல், ‘‘இந்த திருப்புமுனை ஏற்படுத்தும் நடவடிக்கைகள், நாடு படிம எரிபொருளில் இருந்து புதுப்பிக்கத்தக்க எரிசக்தியை நோக்கி மாறுவதற்கும் உதவும்’’ என்றார்.
உலகில் ஒரு நாள் மின்சாரம் மக்களுக்கு இலவசமாக கிடைக்கும் என்றும் அமைச்சர் திரு. பியூஷ் கோயல் கூறினார். ‘‘745 ஜிகா வாட் மின்சாரம், சூரிய சக்தியில் மட்டும் உற்பத்தி செய்யும் திறன் இந்தியாவுக்கு உள்ளதால், உலகின் இதர நாடுகளுக்கும் இந்தியாவால் சூரிய மின்சக்தி வழங்க முடியும். உலகம் முழுவதும் ஒரே மின் தொகுப்பு நெட்வொர்க் ஏற்படுத்தப்பட்டு, நம்மால் மின்சாரம் வழங்க முடியும்’’ என தான் கற்பனை செய்து பார்ப்பதாகவும் அமைச்சர் பியூஷ் கோயல் கூறினார். சூரியன், காற்று, தண்ணீர் ஆகியவை உலகம் முழுவதும் தனது சக்தியை அளித்துக் கொண்டிருப்பதாகவும் அமைச்சர் திரு. பியூஷ் கோயல் குறிப்பிட்டார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும் : https://www.pib.gov.in/PressReleasePage.aspx?PRID=1652517
(Visitor Counter : 136
ரெயில்வே அமைச்சகம்
2023ம் ஆண்டுக்குள் ரயில்வே அகலப் பாதை முழுவதும் 100% மின்மயமாக்கம்: ரயில்வே அமைச்சர் திரு. பியூஷ் கோயல் தகவல்
ரயில்வே அமைச்சர் பியூஷ் கோயல், மாநிலங்களவையில் எழுத்துபூர்வமாக தாக்கல் செய்த பதிலில் கூறியதாவது:
ரயில்வே நிலையங்களை நவீனமயமாக்கும் பணிகள் நாடு முழுவதும் பல பகுதிகளில் நடக்கின்றன. மேற்கு ரயில்வேயில் காந்தி நகர் ரயில் நிலையம், மேற்கு மத்திய ரயில்வேயில் ஹபிப்கன்ச் , வடகிழக்கு ரயில்வேயில் கோமதி நகர் ரயில் நிலையம், வடக்கு ரயில்வேயில் அயோத்தியா ரயில் நிலையம் ஆகிய இடங்களில் மறுசீரமைப்பு பணிகள் நடக்கின்றன.
நாக்பூர், குவாலியர், அமிர்தசரஸ், சபர்மதி, நெல்லூர், புதுச்சேரி, டேராடூன் மற்றும் திருப்பதி ஆகிய 8 ரயில் நிலையங்களை பொதுத்துறை மற்றும் தனியார் துறை பங்களிப்புடன் சீரமைக்க சமீபத்தில் டெண்டர் கோரப்பட்டுள்ளது. இதில் தனியார் நிறுவனங்கள் பல ஆர்வம் காட்டியுள்ளன. இது தொடர்பாக வெளிநாட்டு நிறுவனங்களுடன் ரயில்வேத்துறை எந்த புரிந்துணர்வு ஒப்பந்தமும் செய்யவில்லை.
சரக்கு ரயில் போக்குவரத்தை மேம்படுத்த, தற்போதுள்ள சரக்கு ரயில் முனையங்களை நவீனப்படுத்துவது, புதிய சரக்கு ரயில் முனையங்களை தொடங்குவது அவசியம். சரக்கு ரயில் முனையங்களில் 60 பணிகள் ரூ. 1,975 கோடியில் மேம்படுத்துவதற்கு ஒப்புதல் அளிக்கப்பட்டுள்ளது. இவற்றில் 31 பணிகள் முடிவடைந்து விட்டன. மற்ற பணிகள் பல்வேறு நிலைகளில் நடந்து கொண்டிருக்கின்றன.
உரங்களை கொண்டு செல்வதற்கு சரக்கு பெட்டிகளை பதிவு செய்வதில் எந்த கட்டுப்பாடும் இல்லை. ரயில்வேயிடம் போதிய அளவில் சரக்குரயில் பெட்டிகள் நாடு முழுவதும் பல இடங்களில் உள்ளன. கடந்த ஏப்ரல் 1ம் தேதி முதல் செப்டம்பர் 15ம் தேதி வரை, 24.26 மில்லியன் டன் உரங்களை இந்திய ரயில்வே கொண்டு சென்றுள்ளது. இது கடந்தாண்டு இதே காலத்தில் கொண்டு செல்லப்பட்ட அளவை விட 7.44 சதவீதம் அதிகம்.
2023ம் ஆண்டுக்குள் ரயில்வே அகலப் பாதை முழுவதையும் 100% மின்மயமாக்க ரயில்வே அமைச்சகம் திட்டமிட்டுள்ளது. நாடு முழுவதும் 63,631 கி.மீ தூரத்துக்கு அகல ரயில் பாதை உள்ளது. இதில் 39,866 கி.மீ தூரம் மின்மயமாக்கப்பட்டுள்ளது. இன்னும் 23,765 கி.மீ தூரம் மின்மயமாக்க வேண்டியுள்ளது. ரயில்வே திட்டங்கள் மாநில வாரியாக செயல்படுத்தப்படுவதில்லை. மண்டல வாரியாக செயல்படுத்தப்படுகின்றன.
(Visitor Counter : 65
குடியரசுத் தலைவர் செயலகம்
விளையாட்டு மற்றும் சாகச விருதுகள் 2021-ஐ குடியரசுத் தலைவர் வழங்கினார்
குடியரசுத் தலைவர் மாளிகையில் இன்று  நடைபெற்ற நிகழ்ச்சி ஒன்றில் விளையாட்டு மற்றும் சாகச விருதுகள் 2021-ஐ குடியரசுத் தலைவர் திரு ராம் நாத் கோவிந்த் வழங்கினார்.
மேஜர் தியான் சந்த் கேல் ரத்னா விருதுகள் 2021, துரோணாச்சார்யா விருதுகள் 2021, அர்ஜூனா விருதுகள் 2021, தியான் சந்த் விருதுகள் 2021, கேல் புரோதோசாஹன் புரஸ்கார் 2021, மவுலானா அபுல் கலாம் ஆசாத் கோப்பை 2021 மற்றும் டென்சிங் நார்கே தேசிய விருதுகள் 2020 ஆகியவற்றை குடியரசுத் தலைவர் வழங்கினார்.
சுகாதாரம் மற்றும் குடும்ப நலத்துறை அமைச்சகம்
தில்லி டாக்டர் ராம் மனோகர் லோகியா மருத்துவமனையில் கொவிட்- 19 மேலாண்மை குறித்து மத்திய சுகாதார அமைச்சர் டாக்டர் ஹர்ஷ் வர்தன் ஆய்வு
தில்லி டாக்டர் ராம் மனோகர் லோகியா மருத்துவமனையில் கொவிட்- 19 நோயாளிகளுக்கான மருத்துவ மேலாண்மை குறித்து மத்திய சுகாதார மற்றும் குடும்ப நல அமைச்சர் டாக்டர். ஹர்ஷ் வர்தன், நேரில் சென்று இன்று ஆய்வு மேற்கொண்டார்.
மருத்துவமனை வளாகத்தில் உள்ள தடுப்பூசி மையத்திற்குச் சென்ற அமைச்சர், அங்கு இருந்த பயனாளிகளுடன் உரையாடினார். தடுப்பூசி செலுத்தும் முறைகள் சுமூகமாக நடைபெறுவதாக அவர்கள் கூறினார்கள்.
இதைத் தொடர்ந்து மருத்துவப் பணியாளர்களுடன் உரையாடிய அமைச்சர் டாக்டர். ஹர்ஷ் வர்தன், மருத்துவச் சமூகத்தின் பணிச் சுமையைக் குறைப்பதற்காக, கூடுதல் பணியாளர்களை நியமிக்க அரசு அண்மையில் முடிவெடுத்தது பற்றி அவர்களிடம் கூறினார். மேலும் பெருந்தொற்றுக் காலத்தில் அயராது, முழு அர்ப்பணிப்புடன் பணியாற்றும் மருத்துவப் பணியாளர்களுக்கு தமது நன்றியை அவர் தெரிவித்துக் கொண்டார்.
பிராணவாயு வசதி மற்றும் அவசர சிகிச்சைப் பிரிவில் செயற்கை சுவாசக் கருவிகள் ஆகிய வசதிகளுடன் கூடிய படுக்கைகளின் இருப்பை அமைச்சர் ஆய்வு செய்தார். கொவிட் நோயாளிகளின் உடனடித் தேவையை நிறைவேற்றுவதற்காக படுக்கைகளின் எண்ணிக்கையை அதிகரிப்பதற்கு மேற்கொள்ளப்பட்டு வரும் நடவடிக்கைகள் குறித்து மருத்துவக் கண்காணிப்பாளர் டாக்டர். ஏ. கே. சிங் ராணா விளக்கமளித்தார்.
இந்த மருத்துவமனையில் முன்னதாக 158 கொவிட் பிராணவாயுப் படுக்கைகள் மற்றும் 14 கொவிட் அவசர சிகிச்சைப் பிரிவுப் படுக்கைகள் உட்பட மொத்தம் 172 படுக்கைகள் இருந்தன. இது தவிர கொவிட் அறிகுறியுடன் அனுமதிக்கப்படும் பிரிவில் மொத்தம் 44 படுக்கைகள் இருந்தன. பெருந்தொற்றின் 2-வது அலையின் போது கொவிட் படுக்கைகளின் மொத்த எண்ணிக்கை 215 ஆக அதிகரிக்கப்பட்டுள்ளது.
மத்திய சுகாதார அமைச்சரின் பரிந்துரையின்படி கூடுதலாக மேலும் 200 கொவிட் படுக்கை வசதிகளை ஏற்படுத்த மருத்துவமனை திட்டமிட்டுள்ளது.
பாதுகாப்பு ஆராய்ச்சி மற்றும் மேம்பாட்டு நிறுவனமான டிஆர்டிஓ தயாரித்த பிராணவாயு உற்பத்தி மையத்தையும் டாக்டர். ஹர்ஷ் வர்தன் ஆய்வு செய்தார். 12 மெட்ரிக் டன் மற்றும் 10 மெட்ரிக் டன் திறன் கொண்ட திரவ பிராணவாயு உற்பத்தி செய்யும் இரண்டு கருவிகள் மருத்துவமனையில் பொருத்தப்பட்டுள்ளன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1716789
நிதி அமைச்சகம்
வளம் திரட்டுவதில் தனியார் பங்கு குறித்த கருத்தரங்கு
இந்திய சந்தையில் கட்டுமானம் மிக முக்கியமான இடத்தை வகிக்கிறது. தேசத்தின் பொருளாதார மேம்பாட்டுக்கு இது குறிப்பிடத் தக்க பங்களிப்பைச் செலுத்துகிறது. எனவே, இத்துறை மேம்பாடு அடைவதற்காக பல்வேறு ஒழுங்குமுறைகள், நிதி அமைப்புகள், செயல்பாட்டு அமைப்புகளின் மூலமாக இத்துறை முன்னேற்றம் காண்பதற்காக இந்திய அரசு வலியுறுத்தி வருகிறது.
இதன் பின்னணியில் “தனியார் பங்களிப்பும் புது முறையில் வளங்களைத் திரட்டுவதும்” என்ற தலைப்பில் ஒரு நாள் கருத்தரங்கத்துக்கு மத்திய நிதியமைச்சகம் ஏற்பாடு செய்துள்ளது. ஆய்வு மற்றும் வளரும் நாடுகளுக்கான தகவல் அமைப்பு  என்ற நிறுவனம் மற்றும் இந்திய தொழில் வர்த்தக சபைகளின் கூட்டமைப்பு  ஆகியவற்றுடன் இணைந்து இக்கருத்தரங்கம் நடத்தப்படுகிறது. கட்டுமானத் திட்டங்களுக்கு நிதியளிப்பதன் பல்வேறு சிக்கலான பரிமாணங்கள் குறித்தும் நிதி உதவிக்கான தனியார் நிறுவனங்கள் ஆதரவு அளிப்பது குறித்தும் விவாதித்து தீர்வு காண்பது இக்கருத்தரங்கின் முக்கிய குறிக்கோளாகும்.
சட்டம் மற்றும் நீதித்துறை அமைச்சகம்
வரைவு மத்தியஸ்த மசோதா மக்கள் கருத்து கேட்புக்காக வெளியீடு
பாரம்பரிய நீதிமன்ற அமைப்புகளுக்கு வெளியே பிரச்சினைகளை விரைந்து தீர்ப்பதற்காக தற்போதுள்ள சட்டங்கள் மற்றும் விதிகளில் திருத்தம் செய்வதன் மூலம் மாற்று தாவா தீர்வு  வழிமுறைகளை மேம்படுத்தி வலுப்படுத்துவதற்கான பல்வேறு கொள்கை முன்முயற்சிகளை இந்திய அரசு எடுத்து வருகிறது.
இவற்றின் தொடர்ச்சியாக, மத்தியஸ்தம் தொடர்பான தனி சட்டத்தைக் கொண்டுவருவது குறித்து பரிசீலனை செய்யப்பட்டு வருகிறது.
மத்தியஸ்தம் தொடர்பான பல்வேறு விதிகள் மற்றும் ஒழுங்குமுறைகள் சட்டங்களில் உள்ளதால், மத்தியஸ்தம் தொடர்பான தற்போதைய சட்டப்பூர்வ கட்டமைப்பை உறுதிப்படுத்துவதும், தற்போதுள்ள சட்டங்களில் திருத்தங்கள் உள்ளிட்ட ஒரு முதன்மை சட்டத்தை கொண்டு வருவதும் அவசியம் என உணரப்பட்டது.
'சமரசம்' மற்றும் 'மத்தியஸ்தம்' ஆகிய சொற்களை ஒன்றுக்கொன்று மாற்றாகப் பயன்படுத்தும் சர்வதேச நடைமுறையை இந்த மசோதா கருத்தில் கொள்கிறது. மேலும், சிங்கப்பூர் மத்தியஸ்த ஒப்பந்தத்தில் இந்தியா கையொப்பமிட்டிருப்பதால் உள்நாட்டு மற்றும் சர்வதேச மத்தியஸ்தம் தொடர்பான பிரச்சினைகளில் மத்தியஸ்தம் செய்வதற்கான சட்டத்தை இயற்றுவதும் தேவையாக உள்ளது.
அதன்படி, மத்தியஸ்தத்தை ஊக்குவித்தல் மற்றும் எளிதாக்குதல் ஆகியவற்றை நோக்கமாகக் கொண்ட ஒரு வரைவு மசோதா தயாரிக்கப்பட்டுள்ளது.
நாடாளுமன்றத்தில் சமர்ப்பிக்கப்படுவதற்கு முந்தைய ஆலோசனை செயல்முறையின் ஒரு பகுதியாக, மேலே கூறப்பட்ட வரைவு மசோதாவின் நகல், கருத்துக்களுக்காக சட்ட விவகாரங்கள் துறையின் இணையதளத்தில்  பதிவேற்றம் செய்யப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1769531
------
(Visitor Counter : 367
சுகாதாரம் மற்றும் குடும்ப நலத்துறை அமைச்சகம்
கொவிட்-19 தடுப்பு மருந்து வழங்கலின் 218-வது நாள்: 58 கோடிக்கும் அதிகமானோருக்கு இது வரை தடுப்பூசிகள் செலுத்தப்பட்டு முக்கிய மைல்கல்லை இந்தியா எட்டியுள்ளது
இன்றிரவு 7 மணி அளவில் வெளியான தற்காலிக அறிக்கையின் படி, 58 கோடிக்கும் அதிகமானோருக்கு  கொவிட்-19 தடுப்பூசிகளை நாடு இது வரை செலுத்தி முக்கிய மைல்கல்லை எட்டியுள்ளது.
ஜூன் 21-ல் இருந்து அனைவருக்கும் தடுப்புமருந்து வழங்கும் நடவடிக்கை தொடங்கி உள்ள நிலையில், இன்றிரவு 7 மணி அளவிலான தற்காலிக அறிக்கையின் படி, 43 லட்சத்திற்கும் அதிகமான  தடுப்பூசி டோஸ்கள் இன்று வழங்கப்பட்டுள்ளன
18-44 வயது பிரிவில் 20,88,547 பயனாளிகள் தங்களது முதல் டோஸ் தடுப்பூசியையும், 7,36,870 பயனாளிகள் தங்களது இரண்டாவது டோசையும் இன்று பெற்றனர், 37 மாநிலங்கள்/யூனியன் பிரதேசங்களில் இருக்கும் 21,60,58,123 பேர் முதல் டோசையும், 1,92,54,925 நபர்கள் இரண்டாம் டோசையும் மூன்றாம் கட்ட தடுப்பூசி வழங்கல் தொடங்கியதில் இருந்து இது வரை பெற்றுள்ளனர்.
தமிழ்நாட்டில் மட்டும் 11748466 பேர் முதல் டோஸ் தடுப்பூசியையும், 1105070 நபர்கள் இரண்டாம் டோசையும் இது வரை செலுத்திக் கொண்டுள்ளனர். புதுச்சேரியில் 300907 பேர் முதல் டோஸ் தடுப்பூசியையும், 10140 பேர் இரண்டாம் டோசையும் இது வரை செலுத்திக் கொண்டுள்ளனர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747900
------
(Visitor Counter : 175
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 204.34 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 204.34 கோடிக்கும் அதிகமான  டோஸ்கள் செலுத்தப்பட்டுள்ளன. 2,70,63,240 அமர்வுகள் மூலம் இந்த சாதனை படைக்கப்பட்டுள்ளது.
கொவிட்-19 தடுப்பூசி 12-14 வயதிற்குட்பட்டோருக்கான 16 மார்ச் 2022 அன்று தொடங்கப்பட்டது. இதுவரை, ஏறத்தாழ 3.90 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது.
18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.33 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.48 சதவீதமாக உள்ளது. கடந்த 24 மணி நேரத்தில் 16,112 பேர். குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,33,65,890.
இந்தியாவில் கடந்த 24 மணி நேரத்தில் 16,464 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 2,73,888 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.54 கோடி . வாராந்திரத் தொற்று 4.80 சதவீதமாக உள்ளது. தினசரித் தொற்று விகிதம் 6.01 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் :
https://pib.gov.in/PressReleasePage.aspx?PRID=1846844
விவசாயத்துறை அமைச்சகம்
விரைவான வேளாண்மை வளர்ச்சி மற்றும் விவசாயிகளின் வருமானத்தை அதிகரித்தல் தொடர்பான முன்னெடுப்பு முயற்சிகள் மற்றும் சீர்திருத்தங்கள் குறித்து தொழிற்சாலை பிரதிநிதிகளுடன் மத்திய வேளாண் மற்றும் விவசாயிகள் நல்வாழ்வு அமைச்சர் திரு நரேந்திர சிங் தோமர் சந்திப்பு கூட்டம் நடத்தினார்
மத்திய வேளாண் மற்றும் விவசாயிகள் நலத்துறை அமைச்சர் திரு நரேந்திர சிங் தோமர் இன்று காணொலி கருத்தரங்கின் மூலமாக தொழிற்சாலை பிரதிநிதிகளுடன் விவசாயிகள் தொடர்பான சட்டங்கள் குறித்து சந்திப்புக் கூட்டம் நடத்தினார். இந்திய அரசு பிறப்பித்துள்ள விவசாயிகள் உற்பத்திப் பொருள் விற்பனை மற்றும் வர்த்தகம்  சட்டம், 2020 மற்றும் விலை உத்திரவாதம் மற்றும் பண்ணைச் சேவைகள் குறித்தான விவசாயிகளின் ஒப்பந்தம் , அவசரச் சட்டம் 2020 குறித்து சந்திப்புக் கூட்டம் நடத்தப்பட்டது. இந்தக் கூட்டத்தில் வேளாண் இணையமைச்சர் திரு பர்ஷோட்டம் ரூபலா, வேளாண் செயலாளர் திரு சஞ்சய் அகர்வால் மற்றும் வேளாண்மை, கூட்டுறவு மற்றும் விவசாயிகள் நல்வாழ்வுத் துறையின் மூத்த அதிகாரிகள் கலந்து கொண்டனர்.
இந்தத் தருணத்தில் உரையாற்றிய மத்திய வேளாண்மை மற்றும் விவசாயிகள் நலத்துறை அமைச்சர், விரைவான வேளாண்மை வளர்ச்சிக்காகவும் விவசாயிகளின் வருமானத்தை அதிகரிப்பதற்காகவும் பிரதம மந்திரி திரு நரேந்திர மோடி தனது தொலைநோக்குப் பார்வை மூலம் வேளாண் சந்தை சீர்திருத்தங்களில் செயல் உத்தி சார்ந்த முயற்சிகளை மேற்கொண்டுள்ளமைக்காக நன்றி தெரிவித்தார். தற்சார்பு இந்தியா என்பதில் சிறப்புக் கவனம் செலுத்தும் வகையில் விவசாயிகளின் நல்வாழ்வுக்காக அரசு பல்வேறு நடவடிக்கைகளை எடுத்து வருகிறது என்று அவர் மேலும் தெரிவித்தார். வேளாண் சந்தையில் பலவேறு சீர்திருத்தங்களை ஏற்படுத்துவதற்காக அமைச்சகம் தொடர்ச்சியான நடவடிக்கைகளை எடுத்து வருகிறது. செயல் உத்தி சார்ந்த முன்னெடுப்புகள் மூலம் வேளாண் துறையினருடைய பல்வேறு கட்டுப்பாடுகளை நீக்கவும் அமைச்சகம் நடவடிக்கைகள் எடுத்து வருகிறது என்று அமைச்சர் தெரிவித்தார்.
எடுக்கப்பட்டு வரும் பல்வேறு புதிய நடவடிக்கைகள் குறித்து விளக்கிப் பேசிய திரு தோமர் அடுத்த 4 ஆண்டுகளுக்கு பயன்படுத்தக் கூடிய வகையில் ரூ.1 லட்சம் கோடி மதிப்பிலான வேளாண் உள்கட்டமைப்பு நிதியத்தை அரசு உருவாக்கி உள்ளது என்று தெரிவித்தார். அறுவடைக்குப் பின்பான சேமிப்பு மற்றும் பதப்படுத்துதல் வசதிகளை உருவாக்குவதற்காக இந்த நிதியம் ஏற்படுத்தப்பட்டு உள்ளது. விவசாய உற்பத்தியாளர் சங்கங்களுக்கு பெரும்பாலும் இந்த நிதியம் உதவும் என்றாலும் தனிப்பட்ட தொழில் முனைவோர்களும் இந்த உதவியைப் பெறலாம். வேளாண் உள்கட்டமைப்பு நிதியமானது கிராமப்பகுதிகளில் விவசாயத் தொழிலுக்கான உள்கட்டமைப்பு வசதிகளை வலுப்படுத்துதல், பண்டகசாலைகளை மேம்படுத்துதல் மற்றும் அபிவிருத்தி செய்தல், குளிர்சாதன வசதிகளுடன் கூடிய சேமிப்புக் கிடங்குகளை உருவாக்குதல், பேக்கிங் இடங்களை ஏற்படுத்துதல் மற்றும் சந்தைப்படுத்துதல் வசதிகளை ஏற்படுத்துதல் ஆகியவற்றுக்கு உதவும். இதனால் விவசாயிகளின் வருமானம் அதிகரிப்பதோடு ஊரகப் பொருளாதாரமும் அபிவிருத்தி அடையும். மத்திய அமைச்சரவை அனுமதித்த பிறகு ஒரே மாதக் காலத்திற்குள் பிரதம மந்திரி வேளாண் உள்கட்டமைப்பு நிதியத்தை 9 ஆகஸ்ட் 2020ல் தொடங்கி வைத்தார். இதன் மூலம் முதன்மை வேளாண் கடன் கூட்டுறவு சங்கங்களுக்கு ரூ.1128 கோடி அனுமதிக்கப்பட்டு உள்ளது.
------
(Visitor Counter : 153
பிரதமர் அலுவலகம்
காமன்வெல்த் போட்டிகள் 2022-ல் லான் பவுல்ஸ் விளையாட்டில் தங்கப் பதக்கம் வென்ற லவ்லி சௌபே, பிங்கி சிங், நயன்மோனி சைக்கியா, ரூபா ராணி டர்க்கி ஆகியோருக்கு பிரதமர் பாராட்டு
பர்மிங்ஹாமில் நடைபெறும் காமன்வெல்த் போட்டிகள் 2022-ல் லான் பவுல்ஸ் விளையாட்டில் தங்கப் பதக்கம் வென்ற லவ்லி சௌபே, பிங்கி சிங், நயன்மோனி சைக்கியா, ரூபா ராணி டர்க்கி ஆகியோருக்கு பிரதமர் திரு நரேந்திர மோடி பாராட்டு தெரிவித்துள்ளார்.
பிரதமர் வெளியிட்டுள்ள ட்விட்டர் செய்தியில் கூறியிருப்பதாவது:
“பர்மிங்ஹாமில் வரலாற்றுச் சிறப்புமிக்க வெற்றி! லான் பவுல்ஸ் விளையாட்டில் மதிப்புமிக்க தங்கப் பதக்கத்தை பெற்றுத் தந்துள்ள லவ்லி சௌபே, பிங்கி சிங், நயன்மோனி சைக்கியா, ரூபா ராணி டர்க்கி ஆகியோரால் இந்தியா பெருமை கொள்கிறது. சிறப்பான திறமையைக் குழுவினர் வெளிப்படுத்தியதோடு, அவர்களது வெற்றி லான் பவுல்ஸ் விளையாட்டில் பல இந்தியர்களை ஊக்குவிக்கும்.”
அறிவியல் மற்றும் தொழில்நுட்பத்துறை
காந்த நானோ பார்ட்டிகிள் மூலமான புற்றுநோய் சிகிச்சையின் திறனை கலோரிகள் இல்லாத இயற்கை இனிப்பு அதிகரிக்கிறது.
தேன் எர்பா  இலைகளிலிருந்து பிரித்தெடுக்கப்படும் ஸ்டீவியோசைட் எஸ் டி இ என்பது கலோரி இல்லாத இயற்கையான இனிப்பாகப் பயன்படுத்தப்படுகிறது. இது மேலும் பல நல்ல பலன்களை நமக்கு அளிக்கும் என்று விஞ்ஞானிகள் கூறுகின்றனர்.
மத்திய அறிவியல் தொழில்நுட்பத் துறையின் கீழ் இயங்கும் தன்னாட்சி அமைப்பான நானோ அறிவியல் தொழில்நுட்பக் கழகத்தில் உள்ள ஆராய்ச்சியாளர்கள் சமீபத்தில் மேற்கொண்ட ஆராய்ச்சி ஒன்றில் தேன் எர்பா  இலைகளில் காணப்படும் இயற்கையான செடி அடிப்படையிலான கிளைகோசைட் ஆன ஸ்டீவியோசைட் நானோ பொருள்கள் மீது பூசப்பட்டால் எம் எச் சி டி Magnetic hyperthermia-mediated cancer therapy எனப்படும் புற்றுநோய்க்கான சிகிச்சை முறையின் திறனை அதிகரிக்கும் என்று கண்டுபிடித்துள்ளனர்.
ஹைபர் தெர்மா எனப்படும் மிகை வெப்பநிலை பற்றிய சர்வதேச இதழில் ரூபி குப்தா தீபிகா ஷர்மா ஆகியோர் மேற்கொண்ட ஆய்வு வெளியிடப்பட்டுள்ளது க்ளையோமா C6 புற்றுநோய் அணுக்கள் க்ளையல் glial புற்றுநோய் தீவிரமாகப் பரவுவதற்கான மிகப் பொதுவான அணுக்கள் ஆகும். இந்த அணுக்களில் உள்ள நானோ மேக்னடிக் அப்டேக் நானோ பார்ட்டிகள் மீது ஸ்டீவியோசைட் பூச்சு மூலமாக அதிகரிக்கிறது என்று இந்த ஆய்வில் கண்டுபிடிக்கப்பட்டுள்ளது அதுமட்டுமல்லாமல் அது தக்க வைத்துக் கொள்ளப்படும் நேரத்தையும் அதிகரிக்கிறது. ஆய்வுக்கூடங்களில் தொகுக்கப்படும் நானோ தொகுப்புகளுக்கான பயோ சர்ஃபெக்டண்ட் மிகச் சிறந்த முறையில் இது செயல்படும் வகையில் இந்த ஸ்டீவியோசைடின் கட்டமைப்பை ஆய்வாளர்கள் மாற்றி அமைத்துள்ளனர். ஜர்னல் ஆஃப் ஏஜிஎஸ் ஃபார்மசுடிகல்ஸ் என்ற இதழுக்கு இந்த ஆய்வு தொடர்பான கட்டுரை சமர்ப்பிக்கப்பட்டிருந்தது
ஸ்டீவியோசைட் பூசப்பட்ட மீநுண் துகள்களால் அணுக்களில் 72 மணி நேரம் வரை மிக உயர்ந்த அணு அழுத்தத்தை ஏற்படுத்த முடியும், என்றும் இந்த ஆய்வு நிரூபித்துள்ளது. நானோ காந்தங்கள், போதுமான கால அளவிற்கு குறைந்தபட்சம் 72 மணி நேரம் வரை அணுக்களில் நீடிக்கும் திறன் கொண்டவை என்றும் ஆய்வு கூறுகிறது. இந்த காலகட்டத்தில் புற்றுநோய் சிகிச்சைக்கான இதர சிகிச்சை உத்திகளை மேற்கொள்ளலாம். இதனால் மீநுண் பொருள்களை மீண்டும் செலுத்த வேண்டியதன் அவசியத்தைத் தவிர்க்க முடியும்.
மேலும் விவரங்களுக்கு, தீபிகா ஷர்மா  மின்ன்ஞ்சலில் தொடர்பு கொள்ளலாம்
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 214.55 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 214.55 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.05 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 4,05,72,997 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.11 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.70 சதவீதமாக உள்ளது. கடந்த 24 மணி நேரத்தில் 6,768 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,06,972.
இந்தியாவில் கடந்த 24 மணி நேரத்தில் 6,093 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,16,504 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.87 கோடி  வாராந்திரத் தொற்று 1.88 சதவீதமாக உள்ளது. தினசரித் தொற்று விகிதம் 1.93 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1857927
தொலைதொடர்பு மற்றும் தகவல் தொழில்நுட்ப அமைச்சகம்
திரு சமன் லாலின் தபால் தலையை குடியரசு துணைத் தலைவர் திரு வெங்கையா நாயுடு வெளியிட்டார்
'மாண்புமிகு சமன்லால்' நினைவு தபால் தலையை புதுதில்லி மவுலானா ஆசாத் சாலையில் அமைந்துள்ள சர்தார் வல்லபாய் பட்டேல் மாநாட்டு அரங்கில் நடைபெற்ற பொது நிகழ்ச்சி ஒன்றில் குடியரசு துணைத் தலைவர் திரு எம் வெங்கையா நாயுடு வெளியிட்டார். மத்திய தொலைதொடர்பு, ரயில்வே மின்னணு மற்றும் தகவல் தொழில்நுட்பம் அமைச்சர் திரு அஷ்வினி வைஷ்ணவ், தொலைதொடர்பு இணை அமைச்சர் திரு தேவுசின்ஹ் சௌஹான் மற்றும் இதர பிரமுகர்கள் இந்நிகழ்ச்சியில் கலந்து கொண்டனர்.
புகழ்பெற்ற சமூக சேவகர் மற்றும் சங்க பிரச்சாரகராக விளங்கிய திரு சமன் லாலின் வாழ்க்கை மற்றும் சேவைகளை குறிக்கும் விதமாக இந்த நினைவு தபால்தலை அமைந்துள்ளது. தற்போது பாகிஸ்தானில் உள்ள சியால்கோட்டில் 1920-ம் ஆண்டு மார்ச் 25 அன்று பிறந்த திரு சமன் லால் சிறுவயதிலிருந்தே மக்கள் சேவையில் நாட்டம் கொண்டிருந்தார்.
நிகழ்ச்சியில் பேசிய குடியரசு துணைத் தலைவர், பகிர்ந்து கொள்ளுதல் மற்றும் அடுத்தவர் மீது அக்கறை செலுத்துதல் ஆகியவற்றை பின்பற்றிய திரு சமன் லால் ஒரு உண்மையான இந்தியத் துறவி என்றார். தனது அனைத்து நடவடிக்கைகளிலும் தேசத்தை முன்னிறுத்தியும் தன்னைப் பின்னிறுத்தியும் அவர் நடந்துகொண்டார். சங்கத்தின் சர்வதேச வலைப்பின்னலை உருவாக்குவதற்கான கனவு திட்டத்தை தொடங்கி நிறைவேற்றுவதில் அவர் முக்கிய பங்காற்றியதாகவும், இந்தியர்கள் வெளிநாடுகளுக்கு செல்வதற்கான வசதிகளை ஏற்படுத்தியதாகவும் திரு நாயுடு புகழாரம் சூட்டினார்.
நிகழ்ச்சியில் பேசிய மத்திய தொலைதொடர்பு, ரயில்வே மின்னணு மற்றும் தகவல் தொழில்நுட்பம் அமைச்சர் திரு அஷ்வினி வைஷ்ணவ், அனைத்து இந்தியர்களுடனும் ஆழமான மற்றும் ஆன்மீக தொடர்பை திரு சமன் லால் கொண்டிருந்ததாக கூறினர்.
பாரத மாதாவின் உண்மையான புதல்வராக திரு சமன் லால் விளங்கியதாக கூறிய தொலைதொடர்பு இணை அமைச்சர் திரு தேவுசின்ஹ் சௌஹான், அவரது தொலைநோக்கு பார்வையும் திட்டமிடலும் இந்தியா மற்றும் வெளிநாடுகளில் உள்ள பலருக்கு நன்மை அளித்ததாக கூறினார். காடு வளர்ப்பு மற்றும் சுற்றுச்சூழல் சமநிலை ஆகியவற்றிலும் திரு சமன் லால் பேரார்வம் கொண்டிருந்ததாக அவர் குறிப்பிட்டார்.
இந்த நினைவு தபால் தலை, முதல் நாள் உறை மற்றும் தகவல் தொகுப்பு, நாடு முழுவதும் உள்ள தபால் தலை சேகரிப்பு அலுவலகங்களிலும் இணையத்திலும்  கிடைக்கும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1743569
தொழிலாளர் மற்றும் வேலைவாய்ப்பு அமைச்சகம்
விவசாய மற்றும் கிராமப்புற தொழிலாளர்களுக்கான அகில-இந்திய நுகர்வோர் விலைக் குறியீட்டு எண் – ஏப்ரல், 2022 அதிக புள்ளிகளுடன் தமிழ்நாடு முதலிடம்
ஏப்ரல், 2022 மாதத்திற்கான விவசாய மற்றும் கிராமப்புற தொழிலாளர்களுக்கான அகில -இந்திய நுகர்வோர் விலைக் குறியீட்டு எண்  10 புள்ளிகள் அதிகரிக்கப்பட்டு 1,108  மற்றும் 1,119  புள்ளிகளாக உள்ளது. அரிசி, கோதுமை-ஆட்டா, சோளம், கம்பு, கேழ்வரகு, காய்கறி & பழங்கள் போன்றவற்றின் விலை உயர்வே, விவசாய மற்றும் கிராமப்புற தொழிலாளர்களுக்கான பொதுக் குறியீடு உயர்வுக்கு முக்கியக் காரணமாக அமைந்துள்ளது.
இந்த குறியீடு உயர்வு / வீழ்ச்சி, மாநிலத்திற்கு மாநிலம் வேறுபடும். விவசாயத் தொழிலாளர்களைப் பொறுத்தவரை, 19 மாநிலங்களில் 1புள்ளி முதல் 20 புள்ளிகள் வரை உயர்ந்துள்ள வேளையில், தமிழ்நாட்டைப் பொறுத்தவரை 7 புள்ளிகள் வீழ்ச்சியடைந்துள்ளது. நுகர்வோர் விலைக் குறியீட்டுப் பட்டியலில் 1,275 புள்ளிகளுடன் தமிழ்நாடு முதலிடத்தில் உள்ளது, அதேவேளையில் ஹிமாச்சலப்பிரதேசம் 880 புள்ளிகளுடன் கடைசி இடத்தில் உள்ளது.
கிராமப்புறத் தொழிலாளர்களைப் பொறுத்தவரை, 19 மாநிலங்களில் 2 முதல் 19 புள்ளிகள் அதிகரித்துள்ள நிலையில், தமிழ்நாட்டில் 7 புள்ளிகள் குறைந்துள்ளது. இந்தக் குறியீட்டில், 1263 புள்ளிகளுடன் தமிழ்நாடு முதலிடத்திலும், 931 புள்ளிகளுடன் ஹிமாச்சலபிரதேசம் கடைசி இடத்திலும் உள்ளன.
தமிழ்நாட்டில் அரிசி, மீன், வெங்காயம், காய்கறி & பழங்கள் உள்ளிட்ட அத்தியாவசியப் பொருட்களின் விலை குறைந்ததே, இந்த சாதனைக்குக் காரணமாகும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும் : https://www.pib.gov.in/PressReleasePage.aspx?PRID=1827144
•••••••••••••
(Visitor Counter : 157
பிரதமர் அலுவலகம்
அமெரிக்க அதிபர் டொனால்டு ஜெ ட்ரம்பின் அரசுமுறைப் பயணத்தின் போது ஏற்பட்ட ஒப்பந்தங்கள்
(|
|
வ எண்
|
|
தலைப்பு
|
|
இந்திய தரப்பில் செயல்படுத்தும் அமைப்பு
|
|
அமெரிக்க தரப்பில் செயல்படுத்தும் அமைப்பு
|
|
1
|
|
மனநல ஆரோக்கியம் தொடர்பான புரிந்துணர்வு ஒப்பந்தம்
|
|
மத்திய அரசின் சுகாதாரம் மற்றும் குடும்பநலத்துறை
|
|
அமெரிக்க அரசின் சுகாதாரம் மற்றும் மனிதநேய சேவைகள் துறை
|
|
2
|
|
மருந்துப் பொருட்கள் பாதுகாப்பு தொடர்பான புரிந்துணர்வு ஒப்பந்தம்
|
|
மத்திய அரசின் சுகாதாரம் மற்றும் குடும்பநல அமைச்சகத்திற்கு உட்பட்ட சுகாதாரச் சேவைகள் தலைமை இயக்குநரின் கட்டுப்பாட்டில் செயல்படும் மத்திய மருந்துப் பொருள் தரக்கட்டுப்பாட்டு அமைப்பு.
|
|
அமெரிக்க அரசின் சுகாதாரம் மற்றும் மனிதநேய சேவைகள் துறையின் கீழ் உள்ள உணவு மற்றும் மருந்து நிர்வாகப்பிரிவு
|
|
3
|
|
ஒத்துழைப்புக்கான உடன்படிக்கை
|
|
இந்தியன் ஆயில் நிறுவனம் மற்றும் எக்சான் மொபில் இந்தியா எல்.என்.ஜி. லிமிடெட்
|
|
சார்ட் இன்டஸ்ட்ரீஸ் இன்க்